

Na temelju Odluke o raspisivanju Javnog poziva za dodjelu potpora za poticanje razvoj lovstva u Zagrebačkoj županiji u 2019. godini (Klasa: 022-01/19-01/18; Urbroj:238/1-03-19-08, od 8. travnja 2019., Upravni odjel za poljoprivredu, ruralni razvitak i šumarstvo raspisuje

# **JAVNI POZIV**

**za dodjelu potpora za razvoj lovstva u Zagrebačkoj županiji u 2019. godini**

**1. Predmet javnog poziva**

Dodjela županijskih novčanih potpora iz Proračuna Zagrebačke županije za 2019. godinu, za provedbu aktivnosti iz područja lovstva u Zagrebačkoj županiji, koji su obavljeni ili će biti obavljeni u 2019. godini, putem slijedećih mjera:

**MJERA 1. GOSPODARENJE S DIVLJAČI, ZAŠTITA DIVLJAČI I LOVIŠTA**

**aktivnosti:**

* 1. Unos fazanskog pileta (starosti 10 -12 tjedana)
  2. Unos odraslog fazana
  3. Unos zeca običnoga
  4. Uzgoj fazana
  5. Uzgoj zeca običnoga
  6. Osiguranje lovišta od šteta od divljači na poljoprivrednim kulturama, šteta na lovnotehničkim i lovnogospodarskim objektima i šteta na divljači
  7. Sprečavanje šteta od divljači
  8. Nabava opreme za potrebe uzgoja i zaštite divljači u lovištima
  9. Zbrinjavanje lešina divljih svinja dostavom u nadležnu ovlaštenu veterinarsku organizaciju u svrhu laboratorijske pretrage na ASK
  10. Nabava sredstva i opreme za dezinfekciju u cilju sprečavanja ASK

**MJERA 2. IZRADA DOKUMENTACIJE ZA RAZVOJ I UNAPREĐENJE LOVSTVA**

**aktivnosti:**

2.1. Ishođenje dokumentacije potrebne za izgradnju novih, adaptaciju i legalizaciju postojećih lovačkih domova, pomoćnih objekata i objekata za obradu i čuvanje mesa divljači

2.2. Izrada lovno-turističkih promidžbenih materijala u svrhu promidžbe i informiranja

**MJERA 3. POVEĆANJE KVALITETE INFRASTRUKTURE U LOVIŠTIMA**

**aktivnosti:**

3.1 Adaptacija, izgradnja i opremanje objekta za obradu i čuvanje mesa divljači (u lovištima gdje je divlja svinja glavna vrsta divljači)

3.2. Izgradnja, uređenje i opremanje (opremanje-namještaj, bijela tehnika, sanitarije, informatička oprema) lovačkih domova s popratnim sadržajima,

3.3. Uređenje i opremanje lovačkih streljana

3.4. Izgradnja ispusta za divljač (volijera) s pripadajućom opremom

**MJERA 4. GOSPODARSKE MANIFESTACIJE**

**aktivnosti:**

* 1. Redovan rad Lovačkog saveza Zagrebačke županije
  2. Organizacija edukacija, natjecanja i lovačkih svečanosti
  3. Prezentacija na sajmovima i izložbama.

**2. Iznosi potpore**

**Najviši ukupni godišnji iznos novčane potpore** za tekuću godinu koju jedan korisnik može ostvariti na temelju Odluke o uvjetima i kriterijima dodjele potpora za poticanje razvoja lovstva u Zagrebačkoj županiji **u 2019. godini**  (Klasa: Klasa: 022-01/19-01/18; Urbroj:238/1-03-19-08, od 8. travnja 2019.) **iznosi do 100.000,00 kuna.**

**Iznos potpore po aktivnosti 1.1., 1.2., 1.3.:**

* 1. za unos fazanskih pilića do -15,00 kn po unesenoj jedinki,
  2. za unos odraslog fazana do - 25,00 kn po jedinki,
  3. za unos zeca običnog do - 200,00 kn po unesenoj jedinki

Najviši iznos potpore za pojedinu aktivnosti 1.1., 1.2., 1.3. iznosi do 10.000,00 kuna po lovištu korisniku.

**Iznos potpore po aktivnosti 1.4., 1.5. :**

* 1. uzgoj fazana do - 10,00 kn po jedinki isporučene divljači
  2. za uzgoj zeca običnoga do - 100,00 kn po jedinki isporučene divljači,

Najviši iznos potpore po pojedinoj aktivnosti 1.4. i 1.5. iznosi do 15.000,00 kuna po korisniku.

**Iznos potpore po aktivnosti 1.6.**: u visini 35% dokumentiranih troškova a najviše do 15.000,00 kn po lovištu korisnika.

**Iznos potpore po aktivnosti 1.7.**: u visini 50% dokumentiranih troškova, a najviše do 10.000,00 kn po lovištu korisniku

**Iznos potpore po aktivnosti 1.8.:** u visini 50% dokumentiranih troškova, a najviše do 10.000,00 kn po lovištu korisnika

**Iznos potpore po aktivnosti 1.9.:** u visini 200,00 kn po dostavljenoj lešini, a najviše do 10.000,00 kn po lovištu korisnika

**Iznos potpore po aktivnosti 1.10.:** u visini 100% dokumentiranih troškova, a najviše do 2.000,00 kn po lovištu korisnika

**Iznos potpore po aktivnosti 2.1. i 2.2.:** u visini 50% dokumentiranih troškova, a najviše do 10.000,00 kn po lovištu korisnika

**Iznos potpore po aktivnosti 3.1.:** u visini 100% dokumentiranih troškova, a najviše do 50.000,00 kn po korisniku

**Iznos potpore po aktivnosti 3.2.:** u visini 100% dokumentiranih troškova, a najviše do 30.000,00 kn po korisniku

**Iznos potpore po aktivnosti 3.3.:** u visini 100% dokumentiranih troškova, a najviše do 20.000,00 kn po korisniku

**Iznos potpore po aktivnosti 3.4.:** u visini 100% dokumentiranih troškova, a najviše do 10.000,00 kn po korisniku

**Iznos potpore po aktivnosti 4.1.:** u visini 100% dokumentiranih troškova, a najviše do 10.000,00 kn po korisniku

**Iznos potpore po aktivnosti 4.2.:** u visini 100% dokumentiranih troškova, a najviše do 40.000,00 kn po korisniku

**Iznos potpore po aktivnosti 4.3.:** u visini 100% dokumentiranih troškova, a najviše do 20.000,00 kn po korisniku

Za sve potpore na koje se primjenjuje Pravilnika o općim uvjetima dodjele donacija, subvencija i pomoći iz Proračuna Zagrebačke županije („Glasnik Zagrebačke županija“, broj 14/18), a čiji je iznos veći od 10.000,00 kn prava i obveze korisnika utvrđuju se ugovorom.

**3. Kriteriji za dodjelu potpora**

**3.1.Korisnici:**

* Lovoovlaštenik lovišta na području Zagrebačke županije, odnosno pravna ili fizička osoba koja je stekla pravo lova u lovištu na području Zagrebačke županije na temelju Zakona o lovstvu, a na području Zagrebačke županije ima jedno ili više lovišta;
* Poljoprivredno gospodarstvo, odnosno fizička ili pravna osoba upisana u Upisnik poljoprivrednih gospodarstva u Zagrebačkoj županiji najkasnije do 31. prosinca 2018. godine koja ima prebivalište, odnosno sjedište na području Zagrebačke županije i ima proizvodnju za koju traži potporu na području Zagrebačke županije, isključivo za Mjeru 1. Gospodarenje s divljači, zaštita divljači i lovišta, Aktivnosti 1.4. Uzgoj fazana i 1.5. Uzgoj zeca običnog;
* Lovački savez Zagrebačke županije, odnosno dragovoljno udruženje lovačkih udruga i drugih pravnih i fizičkih osoba iz djelatnosti lovstva, isključivo za Mjeru 4. Gospodarske manifestacije.

**3.2. Uvjeti, dokazi i potrebna dokumentacija za dodjelu novčanih potpora po mjerama i korisnicima**

|  |  |  |  |
| --- | --- | --- | --- |
| **KORISNICI** | **UDRUGE** | | **KONTROLA ZŽ** |
| **MJERE** | **L-1.1. do L-10. ; L -2.1. do L-2.2. ;L-3.1.; L-3.2. do L-3.4.; L-4.1.do L 4.3.** | |  |
|  | **U V J E T I** | **D O K A Z I** |  |
| 1. | Upis u odgovarajući registar | Preslika Izvatka o registraciji prijavitelja iz odgovarajućeg registra ili ispis elektronske stranice sa svim podacima udruge u registru udruga, ne starija od 6 mjeseci od dana predaje prijave |  |
| 2. | Upis u registar neprofitnih organizacija | Ispis elektronske stranice registra neprofitnih organizacija (RNO) - za udruge i druge neprofitne organizacije, ne stariji od dana objave Javnog poziva |  |
| 3. | Financijski izvještaj | Preslika godišnjeg financijskog izvješća prijavitelja i to:  a. za obveznike **dvojnog knjigovodstva**: godišnje Izvješće o prihodima i rashodima, Bilanca i Bilješke uz financijsko izvješće za 2018. - s pečatom/potvrdom o zaprimanju Državnog ureda za reviziju ili FINA-e;  b. za obveznike **jednostavnog knjigovodstva**: Godišnje financijsko izvješće o primicima i izdacima za 2018. godinu  (G-PR-IZ-NPF) |  |
| 4. | Izvještaj o radu | Preslika zapisnika s godišnje skupštine Udruge za 2019. |  |
| 5. | Nema dugovanja prema državnom proračunu | Potvrda o stanju poreznog duga - ne starija od 30 dana od dana predaje prijave |  |
| 6. | Protiv **prijavitelja** (udruge) se ne vodi kazneni postupak | Uvjerenje nadležnog suda da se protiv prijavitelja (udruge) ne vodi kazneni postupak, ne starije od šest mjeseci od dana predaje prijave |  |
| 7. | Protiv **osobe ovlaštene za zastupanje prijavitelja** (udruge) se ne vodi kazneni postupak | Uvjerenje nadležnog suda da se protiv osobe ovlaštene za zastupanje prijavitelja (udruge) ne vodi kazneni postupak, ne starije od šest mjeseci od dana predaje prijave |  |
| 8. | Račun i potvrda o plaćanju troška za provedene aktivnosti – unesene divljači | **Preslika računa i preslika potvrde o plaćanju računa (izvadak iz banke** za bezgotovinsko plaćanje putem transakcijskog računa i/ili **blagajnički izvještaj** u slučaju gotovinskog plaćanja i za gotovinske isplate iz blagajne) za provedene aktivnosti |  |
| 9. | IBAN | Preslika **ŽIRO** računa s pripadajućim **IBAN brojem** |  |
| 10. | Veterinarsko uvjerenje | Preslika veterinarskog uvjerenja o zdravstvenom stanju unesene divljači |  |
| 11. | Zapisnik | Zapisnik o ispuštanju divljači u lovište |  |
| 12. | Polica osiguranja koje se ne odnosi na štete na prometnicama | Preslika zaključene police osiguranja za tekuću godinu ili završava u tekućoj godini. Ako je lovozakupnik više lovišta, polica osiguranja mora biti zaključena za svako lovište zasebno |  |
| 13. | Popis korisnika | Popis korisnika sa preslikom gruntovnog izvatka i potpisom o preuzimanju repelenta/el. pastira |  |
| 14. | Rodovnica | Preslika rodovnice za psa za kojeg se nabavlja GPS uređaj |  |
| 15. | Potvrda | Potvrda od ovlaštene veterinarske organizacije o predanoj lešini divlje svinje |  |
| 16. | Rješenje o izvedbenom stanju ili Građevinska dozvola/lovno-turistički promidžbeni materijal | Preslika Rješenja o izvedbenom stanju ili građevinske dozvole, primjerak lovno-turističkih promidžbenih materijala |  |
| 17. | Idejni projekt s troškovnikom | Idejni projekt s troškovnikom za izgradnju ili adaptaciju objekta za obradu i čuvanje mesa divljači |  |

|  |  |  |  |  |  |  |
| --- | --- | --- | --- | --- | --- | --- |
| **KORISNICI** | **TRGOVAČKA DRUŠTVA** | | | | **KONTROLA ZŽ** | |
| **MJERE** | **L-1.1. do L-10. ; L -2.1. do L-2.2. ;L-3.1.; L-3.2. do L-3.4.; L-4.1.do L 4.3.** | | | |  | |
| r.br. | **U V J E T I** | | | **D O K A Z I** |  | |
| 1. | Upis u odgovarajući registar/upisnik | | | Izvadak iz Registra (ili e-ispis) |  | |
| 2. | Nema dugovanja prema državnom proračunu | | | Potvrda o stanju poreznog duga - ne starija od 30 dana od dana predaje prijave |  | |
| 3. | Protiv **prijavitelja** se ne vodi kazneni postupak | | | Uvjerenje nadležnog suda da se protiv prijavitelja ne vodi kazneni postupak, ne starije od šest mjeseci od dana predaje prijave |  | |
| 4. | Protiv **osobe ovlaštene za zastupanje prijavitelja** se ne vodi kazneni postupak | | | Uvjerenje nadležnog suda da se protiv osobe ovlaštene za zastupanje prijavitelja ne vodi kazneni postupak, ne starije od šest mjeseci od dana predaje prijave |  | |
| 5. | Ako je voditelj programa/projekta različit od osobe ovlaštene za zastupanje1 | | | Uvjerenje nadležnog suda da se protiv voditelja programa/projekta ne vodi kazneni postupak, ne starije od šest mjeseci od dana predaje prijave |  | |
| 6. | Račun i potvrda o plaćanju troška za provedene aktivnosti – unesene divljači | | | **Preslika računa i preslika potvrde o plaćanju računa (izvadak iz banke** za bezgotovinsko plaćanje putem transakcijskog računa i/ili **blagajnički izvještaj** u slučaju gotovinskog plaćanja i za gotovinske isplate iz blagajne) za provedene aktivnosti |  | |
| 7. | IBAN | | | Preslika **ŽIRO** računa s pripadajućim **IBAN brojem** |  | |
| 8. | Veterinarsko uvjerenje | | | Preslika veterinarskog uvjerenja o zdravstvenom stanju unesene divljači |  | |
| 9. | Zapisnik | | | Zapisnik o ispuštanju divljači u lovište |  | |
| 10. | | Veterinarsko uvjerenje | Preslika veterinarskog uvjerenja o zdravstvenom stanju unesene divljači | | |  | |
| 11. | | Zapisnik | Zapisnik o ispuštanju divljači u lovište | | |  | |
| 12. | | Polica osiguranja koje se ne odnosi na štete na prometnicama | Preslika zaključene police osiguranja za tekuću godinu ili završava u tekućoj godini. Ako je lovozakupnik više lovišta, polica osiguranja mora biti zaključena za svako lovište zasebno | | |  | |
| 13. | | Popis korisnika | Popis korisnika sa preslikom gruntovnog izvatka i potpisom o preuzimanju repelenta/el. pastira | | |  | |
| 14. | | Rodovnica | Preslika rodovnice za psa za kojeg se nabavlja GPS uređaj | | |  | |
| 15. | | Potvrda | Potvrda od ovlaštene veterinarske organizacije o predanoj lešini divlje svinje | | |  | |
| 16. | | Rješenje o izvedbenom stanju ili Građevinska dozvola/lovno-turistički promidžbeni materijal | Preslika Rješenja o izvedbenom stanju ili građevinske dozvole, primjerak lovno-turističkih promidžbenih materijala | | |  | |
| 17. | | Idejni projekt s troškovnikom | Idejni projekt s troškovnikom za izgradnju ili adaptaciju objekta za obradu i čuvanje mesa divljači | | |  | |

|  |  |  |  |
| --- | --- | --- | --- |
| **KORISNICI** | **POLJOPRIVREDNA GOSPODARSTVA** | | **KONTROLA ZŽ** |
| **MJERE** | **L-1.4., L-1.5.** | |  |
| **r.br.** | **U V J E T I** | **D O K A Z I** |  |
| 1. | Upis u odgovarajući registar/upisnik | Preslika dokaza o upisu podnositelja u Upisnik poljoprivrednih gospodarstava ne stariji od 6 mjeseci od dana podnošenja prijave (e-ispis iz AGRONETA) |  |
| 2. | Protiv **prijavitelja** se ne vodi kazneni postupak | Uvjerenje nadležnog suda da se protiv prijavitelja ne vodi kazneni postupak, ne starije od šest mjeseci od dana predaje prijave |  |
| 3. | Potvrda o nepostojanju duga podnositelja | Potvrda nadležne Porezne uprave o nepostojanju duga podnositelja po evidenciji koju vodi Porezna uprava ne starija od 30 dana od dana podnošenje prijave |  |
| 4. | Račun i potvrda o plaćanju troška za provedene aktivnosti – uzgojena i isporučena divljač | **Preslika računa i preslika potvrde o plaćanju računa (izvadak iz banke** za bezgotovinsko plaćanje putem transakcijskog računa i/ili **blagajnički izvještaj** u slučaju gotovinskog plaćanja i za gotovinske isplate iz blagajne, otkupni blok) za provedene aktivnosti |  |
| 5. | IBAN | Preslika **ŽIRO** računa s pripadajućim **IBAN brojem** (za OPG obvezno nositelja poljoprivrednog gospodarstva) |  |
| 6. | Veterinarsko uvjerenje | Preslika veterinarskog uvjerenja o zdravstvenom stanju uzgojene i isporučene divljači |  |

Za svu dokumentaciju koja se unosi u e-Prijava ili dostavlja u kopiji, Županija može tražiti uvid u originalnu dokumentaciju, što joj je prijavitelj dužan omogućiti.

|  |
| --- |
| **Informacije i pristup osobnim podacima u smislu članaka 13., 14. i 15. Uredbe (EU) 2016/679 Europskog parlamenta i Vijeća od 27. travnja 2016.** **o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka; SL EU L119)**  Zagrebačka županija, kao voditelj obrade, obrađuje osobne podatke podnositelja isključivo u svrhu ostvarenja prava podnositelja zahtjeva na potporu, uz napomenu kako je takva obrada nužna zbog zakonitog provođenja predmetnog postupka.  Pravna osnova za obavljanje djelatnosti, a time i obradu osobnih podataka svojih i korisnika, proizlazi iz Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15 i 123/17).  Predmetna dokumentacija koja sadrži osobne podatke ispitanika, obzirom da je Zagrebačka županija tijelo javne vlasti u smislu Zakona o arhivskom gradivu i arhivima (NN 61/18), pohranjuje se u skladu s odredbama toga Zakona, dok se dokumenti i isprave za koje je posebnim propisom određen rok čuvanja pohranjuje u skladu s tim propisom.  Podnositelj zahtjeva, budući da je obrada podataka nužna za provođenje zadaće koja se obavlja zbog javnog interesa, odnosno pri izvršavanju službene ovlasti voditelja obrade, može u smislu članka 21. stavka 6. Opće uredbe o zaštiti podataka podnijeti prigovor.  Podnositelj zahtjeva ima pravo od voditelja obrade zatražiti ispravak, brisanje i ograničenje obrade osobnih podataka, a voditelj obrade će postupiti po takvom zahtjevu ako se time ne narušavaju njegove pravne obveze. Budući da je obrada podataka nužna za obavljanje zadaća od javnog interesa, na istu se u pravilu ne primjenjuje pravo na prenosivost podataka.  Osim u svrhu izvršavanja svojih javnopravnih i službenih ovlasti te zakonom propisanih obveza, osobni podaci koje voditelj obrade prikuplja ne čine se dostupnim trećim privatnim i pravnim subjektima te trećim zemljama. |

Prijava se podnosi na obrascu koji će korisnicima biti dostupan na službenim stranicama Županije [www.zagrebacka-zupanija.hr](http://www.zagrebacka-zupanija.hr) i u Upravnom odjelu za poljoprivredu, ruralni razvitak i šumarstvo Zagrebačke županije. Uz obrazac prijave koji obavezno mora biti potpisan i ovjeren od strane odgovorne osobe, potrebno je priložiti vjerodostojnu dokumentaciju i dokaze za svaki od traženih kriterija.

Odobrena novčana sredstva korisnik je dužan koristiti u skladu s važećim zakonskim propisima i ovom Odlukom.

**4. Mjesto i način dostave prijave**

Dva su moguća načina prijave, i to:

a). Korisnik, ovisno o mjeri po kojoj traži Potporu, popunjava odgovarajući Zahtjev za potporu i učitava propisanu dokumentaciju u roku ovog Javnog poziva putem sustava ePrijave na natječaje i javne pozive (u daljnjem tekstu: Sustav ePrijave) kojem se pristupa putem službene web stranice Zagrebačke županije [www.zagrebacka-zupanija.hr](http://www.zagrebacka-zupanija.hr)

Nakon završetka prijave putem Sustava ePrijave, Zahtjev za potporu se obvezno ispisuje i potpisuje te u roku 7 dana od dana prijave u Sustav ePriiave dostavlja na jedan od dva načina:

|  |  |
| --- | --- |
| * preporučenom pošiljkom na adresu:   Zagrebačka županija  Ulica grada Vukovara 72/V  10 000 Zagreb | * osobno u pisarnicu Zagrebačke županije:   Zagrebačka županija  Ulica grada Vukovara 72/VI, soba 46  10 000 Zagreb |

Prilikom podnošenja Zahtjeva za potporu na opisan način, svi prilozi se učitavaju u sustav ePrijava i ne dostavljaju se poštom. Upute za korištenje Sustava ePrijave dostupne su prilikom prijave.

ili

b). Korisnik, ovisno o mjeri po kojoj traži Potporu, popunjava odgovarajući Zahtjev za potporu, potpisuje i zajedno sa svom traženom dokumentacijom dostavlja na jedan od dva načina:

|  |  |
| --- | --- |
| * preporučenom pošiljkom na adresu:   Zagrebačka županija  Ulica grada Vukovara 72/V  10 000 Zagreb | * osobno u pisarnicu Zagrebačke županije:   Zagrebačka županija  Ulica grada Vukovara 72/VI, soba 46  10 000 Zagreb |

**5. Rok za dostavu prijave**

Javni poziv je otvoren do 30. studenoga 2019. godine, odnosno do iskorištenja sredstava iz Proračuna Zagrebačke županije.

Prijave zaprimljene nakon iskorištenja sredstava osiguranih u Proračunu i prijave zaprimljene izvan roka za prijavu neće se razmatrati.

**6. Dokumenti koji se trebaju dostaviti uz prijavu**

Uz obrazac prijave koji obavezno mora biti potpisan i ovjeren od strane odgovorne osobe, potrebno je priložiti vjerodostojnu dokumentaciju i dokaze za svaki od traženih kriterija kako je navedeno po pojedinim korisnicima u točki 3.2. ovog Javnog poziva.

**7. Način objave rezultata**

Rezultati javnog poziva objavljuju se na službenim stranicama Zagrebačke županije [www.zagrebacka-zupanija.hr](http://www.zagrebacka-zupanija.hr)

Upravni odjel za poljoprivredu, ruralni razvitak i šumarstvo pismeno obavještava svakog pojedinog korisnika o odobrenom iznosu novčane potpore te načinu ostvarenja iste, kao i korisnike kojima potpora nije odobrena zbog nepotpune prijave, zbog toga što je ista pristigla izvan roka, nije u skladu s ovim Javnim pozivom ili zbog nedostatnih proračunskih sredstava.

**8. Informacije:** Upravni odjel za poljoprivredu, ruralni razvitak i šumarstvo Zagrebačke županije, broj telefona 01/6009-427, 6009-426 radnim danom isključivo od 9,00 – 14,00 sati.

KLASA: 323-03/19-01/01

URBROJ:238/1-08-18-03

Zagreb, 25. travnja 2019.